கேள்வி: தபோவன் விஷ்ணுகாட் நீர் மின் நிலையம் - 2021 உத்தராகண்டம் பனிப்பாறை வெடிப்பு வெள்ளம் பற்றி விளக்கவும்.
பதில்: 7 பிப்ரவரி 2021 அன்று ஏற்பட்ட 2021 உத்தராகண்டம் பனிப்பாறை வெடிப்பு வெள்ளம் தௌலிகங்கா அணை மற்றும் தபோவன் விஷ்ணுகாட் நீர் மின் நிலையம் பலத்த சேதம் அடைந்ததுடன், நீர் மின் நிலைய ஊழியர்கள் மற்றும் பொதுமக்கள் நூற்றுக்கும் மேற்பட்டவர்கள் பலியாயினர்.[https://www.bbc.com/tamil/india-55975734 உத்தராகண்ட் பனிச்சரிவு: 20 பேர் உடல்கள் மீட்பு - 171 பேரின் கதி என்ன?] தபோவன் நீர்மின் நிலைய சுரங்கம், சேறு மற்றும் இடிபாடுகளால் மூடிக்கொண்டது. உள்ளே வேலை செய்து கொண்டிருந்த 25 முதல் 30 தொழிலாளர்கள் சிக்கிக்கொண்டனர். அவர்களையும், வெள்ளத்தில் அடித்துச் செல்லப்பட்டவர்களையும் மீட்கும் பணி, இன்று 7-வது நாளாக தொடர்ந்து நடைபெற்று வருகிறது.
கேள்வி: தபோவன் விஷ்ணுகாட் நீர் மின் நிலையம் - மீட்புப் பணிகள் குறித்து விரிவாக சொல்லுங்கள்.
பதில்: தபோவன் விஷ்ணுகாட் நீர் மின் நிலைய சுரங்கத்தில் இதுவரை 37 பேர்களின் உயிரற்ற உடல்கள் மீட்கப்பட்டுள்ளன. இன்னும் 168 பேரை பற்றிய எந்த விவரமும் தெரியவில்லை. சேறுகளை அகற்றி அவர்களை மீட்கும் பணியில் இந்தியப் பாதுகாப்புப் படைகள், இந்திய - திபெத் எல்லைக் காவல்படை, தேசியப் பேரிடர் மேலாண்மை ஆணையம், மாநில பேரிடர் மீட்புப்படைகளின் 450-க்கு மேற்பட்ட வீரர்கள் ஈடுபட்டுள்ளனர். 120 மீட்டர் நீளத்திற்கு இடிபாடுகளை அகற்றிவிட்டனர். நேற்று முன்தினம் நீர் மின் நிலைய சுரங்கத்தில் துளையிடும் பணியை தொடங்கினர். ஆனால், தௌலிகங்கா ஆறு திடீரென நீர்மட்டம் உயர்ந்ததால், மீட்புப்பணி தற்காலிகமாக நிறுத்தப்பட்டது. இருப்பினும், சிறிது நேரம் கழித்து மீட்புப்பணி தொடர்ந்தது. [https://www.dailythanthi.com/News/TopNews/2021/02/13083601/Uttarakhand-floods-Rescue-operations-continues-for.vpf உத்தரகாண்ட் வெள்ளப்பெருக்கு; 7-வது நாளாக தொடரும் மீட்புப்பணிகள்]